《汉中八景为朱景云宪副作 其六 诸葛遗墟》
明代·朱诚泳

大将星初殒，长城一夕空。山川消王气，天地老英雄。

分鼎徒遗恨，挥戈未奏功。犹疑龙尚卧，高冢夕阳中。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。